**OBAVIJEST BIRAČIMA**

Vlada Republike Hrvatske je dana 14. travnja 2021. godine donijela Odluku o raspisivanju izbora za članove predstavničkih tijela jedinica lokalne i područne (regionalne) samouprave, Odluku o raspisivanju izbora za općinske načelnike, gradonačelnike i župane te njihove zamjenike, te Odluku o raspisivanju izbora za zamjenike općinskih načelnika, gradonačelnika i župana iz reda pripadnika nacionalnih manjina, odnosno iz reda pripadnika hrvatskog naroda. Odluke su stupile na snagu 15. travnja 2021. godine i objavljene su u ''Narodnim novinama'', broj 39/21.

Izbori će se održati u NEDJELJU, 16. SVIBNJA 2021. godine.

Obavještavaju se birači da **zaključno sa 05. svibnja 2021. (srijeda)** **mogu izvršiti pregled, dopunu i ispravak podataka upisanih u registar birača**.

**Posebno se skreće pozornost kako na lokalnim izborima birači s prebivalištem u Republici Hrvatskoj mogu glasovati samo u mjestu svog prebivališta.**

**Napominje se da se osobne iskaznice koje su istekle nakon 11. ožujka 2020. godine, kada je donesena Odluka o proglašenju epidemije bolesti COVID-19 uzrokovane virusom SARS-CoV-2, smatraju važećima pa će birači, kojima je osobna iskaznica istekla počevši od 11. ožujka 2020. godine, biti u popisu birača.**

**Pozivaju se birači, pripadnici nacionalnih manjina**, koji će navršiti 18 godina do dana održavanja izbora da se **zaključno sa 05. svibnja 2021. (srijeda) izjasne o svojoj nacionalnoj pripadnosti**. Birači se na dan izbora ne mogu izjašnjavati o svojoj nacionalnoj pripadnosti.

**Uvid u registar birača može se izvršiti, te se predaja zahtjeva i izjašnjavanja o nacionalnoj pripadnosti zaključno sa 05. svibnja 2021.g. mogu obaviti u**

1. Požegi, u Matičnom uredu Požega, Županijska 11, Požega, tel. 034/290-158,

e-mail: registar.biraca.pozega@pszupanija.hr, svakim radnim danom u vremenu od 07:00h – 15:00h

1. Pakracu, Trg bana J. Jelačića 18, (prizemlje, soba 5), tel. 034/440-430, e-mail: registar.biraca.pakrac@pszupanija.hr, svakim radnim danom u vremenu od 07:00h – 15:00h.

Birači za koje se, prilikom dolaska na biračko mjesto, utvrdi da nisu upisani u izvatke iz popisa birača, mogu na dan održavanja izbora dobiti potvrdu za glasovanje u nadležnom matičnom uredu, prema mjestu prebivališta birača.

Popis matičnih ureda koji će na dan izbora 16.05.2021.g. izdavati potvrde za glasovanje bit će objavljen naknadno.